
	1.
	Likumprojekts (grozījumi)
-
	Iebildums
Tabakas izstrādājumi (piem. cigaretes, cigarillas) ir izstrādājumi, kas sastāv no tabakas un no filtra. Tabaka smēķēšanas procesā sadeg. Tabaka nesatur vienreizlietojamu plastmasu, to satur filtrs, līdz ar to par dabas resursu nodokļa (DRN) objektu būtu jābūt tikai tai daļai, kas satur plastmasu un atbilst likumprojekta mērķim – vides piesārņojuma ierobežošanai – t.i.  tabakas izstrādājumu filtriem un filtriem, kas paredzēti lietošanai kopā ar tabakas izstrādājumiem. ES Direktīvas 2019/904/904 par konkrētu plastmasas izstrādājumu ietekmes uz vidi samazināšanu apsvērumos, kas attiecas uz tabakas izstrādājumiem, tiek runāts par filtriem un filtru pēcpatēriņa atkritumiem.
 
Piedāvātā redakcija
Lūdzam precizēt likumprojektā un anotācijā nodokļa objektu - " tabakas izstrādājumu filtri un filtri, kas paredzēti lietošanai kopā ar tabakas izstrādājumiem"- un to, ka nodokli paredzēts piemērot par kilogramu filtru.

papildināt pirmās daļas 2. punktu ar “e” un “f” apakšpunktu šādā redakcijā:
“e) realizē vai savas saimnieciskās darbības nodrošināšanai izmanto tekstilizstrādājumus, izņemot izstrādājumus, kuri apliekami ar nodokli, tos realizējot.
f) realizē vai savas saimnieciskās darbības nodrošināšanai izmanto no citām valstīm ievestos vienreiz lietojamus plastmasu saturošus izstrādājumus (mitrās salvetes, balonus, tabakas izstrādājumu filtrus un filtrus, kas paredzēti lietošanai kopā ar tabakas izstrādājumiem) vai plastmasu saturošus zvejas rīkus un nepiemēro tiem ražotāja paplašinātās atbildības sistēmu atbilstoši Plastmasu saturošu izstrādājumu patēriņa samazināšanas likuma 10. pantā noteiktajām prasībām."
 
	Marita Jansone (BNA)

	2.
	Likumprojekts (grozījumi)
-
	Iebildums
ES Direktīva 2019/904 (2019. gada 5. jūnijs) par konkrētu plastmasas izstrādājumu ietekmes uz vidi samazināšanu nosaka, ka paredzētās sankcijas par direktīvas prasību pārkāpumiem ir efektīvas, samērīgas un atturošas. BNA rīcībā esošā informācija liecina, ka šobrīd nevienā no ES dalībvalstīm nav paredzētas soda sankcijas dabas resursu nodokļu veidā.

BNA uzskata, ka Likumprojektā paredzētā nodokļa likme 12.20 EUR/kg ievērojami pārsniedz noteiktās nodokļa likmes par citām videi kaitīgām precēm, likmēm būtu jābūt samērojamām ar citu  plastmasas izstrādājumu nodokļu likmēm.

BNA ierosina tabakas izstrādājumu filtriem un filtriem, kas paredzēti lietošanai kopā ar tabakas izstrādājumiem, piemērot likmi 4.80 EUR par vienu kilogramu filtru. Ierosinātais likmes apmērs atbilstu vairākkārtīgai citu plastmasas izstrādājumu piemērojamām DRN likmēm (t.i. plastmasas (polimēru) izejmateriālu DRN likme 1.22 EUR/kg x4=4.80 EUR/kg).  Šādu likmi paredzēts piemērot  arī plastmasu saturošiem zvejas rīkiem.

Vienlaikus vēlamies uzsvērt, ka ražotājiem nebūtu jāpiemēro soda sankcijas par ražotāja paplašinātās atbildības sistēmas (RAS) nespēju pilnvērtīgi darboties gadījumā, ja citas RAS iesaistītās puses, piem. pašvaldības,  neslēdz līgumus.
Piedāvātā redakcija
Izteikt Likumprojekta 17.pantā ietverto Likuma 26.2 panta trešo daļu sekojošā redakcijā:  
(3) Piemēro šādu nodokļa likmi:
1) vienreiz lietojamiem plastmasu saturošiem izstrādājumiem – 12,20 euro par vienu kilogramu;
2) tabakas izstrādājumu filtriem un filtriem, kas paredzēti lietošanai kopā ar tabakas izstrādājumiem - 4,80 euro par vienu kilogramu filtru;
3)plastmasu saturošiem zvejas rīkiem – 4,80 euro par vienu kilogramu."
 
	Marita Jansone (BNA)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Likumprojekts paredz noteikt jaunu dabas resursu nodokļa (DRN) objektu - vienreizlietojami plastmasu saturoši izstrādājumi (mitrās salvetes, baloni, tabakas izstrādājumu filtri un filtri, kas paredzēti lietošanai kopā ar tabakas izstrādājumiem)  un  plastmasu saturoši zvejas rīki. Kā norādīts likumprojekta anotācijā, DRN tiek piemērots gadījumā, ja ražotājs neiesaistās ražotāja paplašinātās atbildības sistēmā atbilstoši Plastmasu saturošu izstrādājumu patēriņa samazināšanas likuma  (turpmāk- Likums) 10. pantā noteiktajām prasībām. Nodokli paredzēts piemērot par katru izstrādājuma svara vienību.
Tabakas izstrādājumi (piem. cigaretes, cigarillas) ir izstrādājumi, kas sastāv no tabakas un no filtra. Tabaka smēķēšanas procesā sadeg. Tabaka nesatur vienreizlietojamu plastmasu, to satur filtrs, līdz ar to par dabas resursu nodokļa (DRN) objektu būtu jābūt tikai tai daļai, kas satur plastmasu un atbilst likumprojekta mērķim – vides piesārņojuma ierobežošanai – t.i.  tabakas izstrādājumu filtriem un filtriem, kas paredzēti lietošanai kopā ar tabakas izstrādājumiem. ES Direktīvas 2019/904/904 par konkrētu plastmasas izstrādājumu ietekmes uz vidi samazināšanu apsvērumos, kas attiecas uz tabakas izstrādājumiem, tiek runāts par filtriem un filtru pēcpatēriņa atkritumiem.
 
Piedāvātā redakcija
Lūdzam precizēt likumprojektā un anotācijā nodokļa objektu - " tabakas izstrādājumu filtri un filtri, kas paredzēti lietošanai kopā ar tabakas izstrādājumiem"- un to, ka nodokli paredzēts piemērot par kilogramu filtru.
 
	Marita Jansone (BNA)



